Dean Martin

Dean Paul Martin (født Dino Paul Crocetti; født 7. juni 1917 i Steubenville, Ohio, død 25. desember 1995 Beverly Hills, California) var en amerikansk skuespiller, musiker, programleder og sanger.

Martin var sammen med Frank Sinatra, Peter Lawford, Joey Bishop og Sammy Davis jr. i gruppa The Rat Pack. Martin spilte i flere filmkomedier sammen med Jerry Lewis i 1940- og 1950-årene.

Martin har tre stjerner på Hollywood Walk of Fame for sin innsats innen film, musikk og TV.

Blant hans best kjente sanger finnes «Ain't That a Kick in the Head?», «Memories Are Made of This», «That's Amore», «Everybody Loves Somebody», «You're Nobody till Somebody Loves You», «Sway» og «Volare».

 Liv og virke

 Bakgrunn
Han ble født Dino Paul Crocetti i en italiensk-amerikansk familie. Ved 16 års alder sluttet han på skolen og tok en rekke kortvarige jobber, og var blant annet bokser. På skolen var han blitt mobbet for sin engelsk, ettersom han i oppveksten hadde fått en italiensk aksent. Han endret sitt navn og begynte uten noen særlig suksess å synge på nattklubber i New York.

Karriere
I 1946 hadde han sin første fremtreden sammen med Jerry Lewis, og de fortsatte med et vellykket samarabeid med komikertilsnitt. I 1949 var de med om sin første film, My Friend Irma og i 1951 gjorde de suksess med filmen At War with the Army. Den kom til å bli modellen for deres følgende tretten filmer. Deres samarbeide varte til 1956, og omfattet også et fjernsynsshow, The Colgate Comedy Hour.

Tidlig i 1960-årene ble Martin medlem av The Rat Pack og medvirket i flere filmer med dem, blant annet Elleve om kuppet (1960) og Robin and the 7 Hoods (1964). Han innspilte også en rekke filmer som den hemmelige agent Matt Helm, og hadde også i perioden 1965–1974 et eget TV-show, The Dean Martin Show på National Broadcasting Company (NBC) og deretter underholdningsprogrammet The Dean Martin Celebrity Roast i perioden 1974–1984. 

Martins sviktende helse tvang ham i slutten av 1970-årene å begrense sine opptredener. Sammenlagt medvirkete Martin i 58 filmer.

Dean Martin har tre stjerner på Hollywood Walk of Fame.

 Privatliv 
Martin var gift tre ganger.

I 1941 inngikk han sitt første ekteskap da han giftet seg med med Elizabeth Anne Betty McDonald; de fikk fire barn: Craig Martin (1942), Claudia Martin (1944–2001) Gail Martin (1945) og Deana Martin (1948). Ektefellene skilte seg i 1949, og Dean Martin fikk omsorgen for barna.

Martins andre hustru var Jeanne Biegger; de var gift i 24 år (1949–1973) og fikk tre barn: Dean Paul Martin (1951–1987), Ricci Martin (1953–2016) og Gina Martin (1956). Gjennom datteren Gina ble Martin svigerfar til Carl Wilson i The Beach Boys. Under sønnen Dean Pauls ekteskap med Dorothy Hamill og Olivia Hussey ble han også svigerfar til dem.

Dean Martins tredje ekteskap, med Catherine Hawn, varte i tre år (1973–1976).

 Diskografi 
 Sanger (i utvalg) 
 Topp 25 på Billboard Hot 100
 1948: «That Certain Party» (med Jerry Lewis) (#22)
 1949: «Powder Your Face with Sunshine (Smile, Smile, Smile)» (#10)
 1950: «I'll Always Love You» (#11)
 1951: «If (They Made Me a King)» (#14)
 1952: «You Belong to Me» (#12)
 1953: «Love Me, Love Me» (#25)
 1953: «That's Amore» (#2)
 1954: «I'd Cry Like a Baby» (#21)
 1954: «Sway» (#15)
 1954: «Money Burns a Hole in My Pocket» (B-siden av «Sway») (#23)
 1955: «Memories Are Made of This» (#1)
 1955: «Standing on the Corner» (#22)
 1958: «Return to Me» (#4)
 1958: «Nel blu dipinto di blu|Volare») (#12)
 1964: «Everybody Loves Somebody» (#1)
 1964: «The Door Is Still Open to My Heart» (#6)
 1964: «You’re Nobody till Somebody Loves You» (#25)
 1965: «Send Me the Pillow That You Dream On» (#22)
 1965: «Houston» (#21)
 1965: «I Will» (#10)

 Studioalbum 

Dean Martin Sings (1953)
Swingin' Down Yonder (1955)
Pretty Baby (1957)
Sleep Warm (1959)
A Winter Romance (1959)
This Time I'm Swingin'! (1960)
Dino: Italian Love Songs (1962)
French Style (1962)
Cha Cha de Amor (1962)
Dino Latino (1962)
Dean "Tex" Martin: Country Style (1963)
Dean "Tex" Martin Rides Again (1963)
Reprise Musical Repertory Theatre (1963)
Robin and the 7 Hoods (1964)
Dream with Dean (1964)
The Door Is Still Open to My Heart (1964)
Dean Martin Hits Again (1965)
(Remember Me) I'm the One Who Loves You (1965)
Houston (1965)
Somewhere There's a Someone (1966)
Dean Martin Sings Songs from "The Silencers" (1966)
The Hit Sound of Dean Martin (1966)
The Dean Martin Christmas Album (1966)
The Dean Martin TV Show (1966)
Happiness Is Dean Martin (1967)
Welcome to My World (1967)
Gentle on My Mind (1968)
I Take a Lot of Pride in What I Am (1969)
My Woman My Woman My Wife (1970)
For the Good Times (1971)
Dino (1972)
Sittin' on Top of the World (1973)
You're the Best Thing That Ever Happened to Me (1973)
Once in a While (1978)
The Nashville Sessions (1983)

 Referanser 

 Eksterne lenker 





Kategori:Sangere fra USA
Kategori:Skuespillere fra USA
Kategori:Personer fra USA av italiensk opphav
Kategori:Hollywood Walk of Fame
Kategori:Personer fra Steubenville